Man van gim se dak na veiligheid gebringDie nooddienste op die toneel. (Foto: Verskaf) ’n Naakte man is Sondag na veiligheid gebring nadat hy gedreig het om op die dak van ’n Virgin Active-gimnasium in die Pretoriase middestad selfmoord te pleeg. Charles Mabaso, woordvoerder van die Tshwane-nooddienste, sê paramedici, die polisie en die plaaslike brandweer is omstreeks 15:00 na die toneel ontbied om die man na veiligheid te help neem. Die man, vermoedelik onder die invloed van dwelms, het aanvanklik gedreig om homself met ŉ gebreekte bottel te steek sou iemand dit naby hom waag. ’n Brandbestryder kon die man kort ná 19:00 uiteindelik oortuig om na veiligheid geneem te word. Die man is ongedeerd van die gebou afgehelp en die toneel is aan die polisie oorhandig. Die nooddienste op die toneel. (Foto: Verskaf) Die nooddienste op die toneel. (Foto: Verskaf)